ddrg/super_eurlex huggingface dataset:
RIALACHÁN CUR CHUN FEIDHME (AE) 2022/2405 ÓN gCOIMISIÚN

an 7 Nollaig 2022

lena gceartaítear Rialachán Cur Chun Feidhme (AE) 2021/1044 a mhéid a bhaineann le tréimhse bhailíochta an údaraithe Aontais le haghaidh an táirge bhithicídigh aonair “Pesguard® Gel”

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe Airteagal 44(5), an chéad fhomhír, de,

De bharr an mhéid seo a leanas:

(1) Le Rialachán Cur Chun Feidhme (AE) 2021/1044 ón gCoimisiún (2) deonaíodh údarú Aontais le haghaidh an táirge bhithicídigh aonair “Pesguard® Gel” ina bhfuil clóitiainídin mar shubstaint ghníomhach atá inbhreithnithe lena hionadú, de réir mar a shainaithnítear í i Rialachán Cur Chun Feidhme (AE) 2015/985 ón gCoimisiún (3) i gcomhréir le hAirteagal 10(5) de Rialachán (AE) Uimh. 528/2012.

(2) De réir Airteagal 23(6) de Rialachán (AE) Uimh. 528/2012, údarú le haghaidh táirge bithicídeach ina bhfuil substaint ghníomhach atá inbhreithnithe lena hionadú, beidh sé le deonú ar feadh tréimhse nach faide ná 5 bliana.

(3) Le Rialachán Cur Chun Feidhme (AE) 2021/1044 dheonaigh an Coimisiún an t-údarú Aontais le haghaidh an táirge bhithicídigh aonair “Pesguard® Gel” ar feadh tréimhse 10 mbliana go hearráideach.

(4) Dá bhrí sin, ba cheart Rialachán Cur Chun Feidhme (AE) 2021/1044 a cheartú dá réir.

(5) Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Tháirgí Bithicídeacha,

TAR ÉIS AN RIALACHÁN SEO A GHLACADH:

Airteagal 1 Ceartaítear Rialachán Cur Chun Feidhme (AE) 2021/1044 mar a leanas: (1) in Airteagal 1, sa dara mhír, cuirtear “30 Meitheamh 2026” in ionad “30 Meitheamh 2031”; (2) san Iarscríbhinn, i bpointe 1.2, sa tábla, sa ró “Dáta éaga an údaraithe”, cuirtear “30 Meitheamh 2026” in ionad “30 Meitheamh 2031”.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 7 Nollaig 2022. Thar ceann an Choimisiúin An tUachtarán Ursula VON DER LEYEN

(1) IO L 167, 27.6.2012, lch. 1.

(2) Rialachán Cur Chun Feidhme (AE) 2021/1044 ón gCoimisiún an 22 Meitheamh 2021 lena ndeonaítear údarú Aontais le haghaidh an táirge bhithicídigh aonair “Pesguard® Gel” (IO L 225, 25.6.2021, lch. 54).

(3) Rialachán Cur Chun Feidhme (AE) 2015/985 ón gCoimisiún an 24 Meitheamh 2015 lena n-údaraítear clóitiainídin mar shubstaint ghníomhach atá ann cheana lena húsáid i dtáirgí bithicídeacha de chineál táirge 18 (IO L 159, 25.6.2015, lch. 46).
RIALACHÁN CUR CHUN FEIDHME (AE) 2022/2345 ÓN gCOIMISIÚN

an 1 Nollaig 2022

lena ceartaítear an leagan Sualainnise de Rialachán Cur Chun Feidhme (AE) 2017/373 lena leagtar síos ceanglais chomhchoiteanna le haghaidh soláthraithe seirbhísí bainistíochta aerthráchta/soláthraithe seirbhísí aerloingseoireachta agus le haghaidh feidhmeanna líonra bainistíochta aerthráchta eile agus an fhormhaoirseacht orthu sin, lena n-aisghairtear (CE) Uimh. 482/2008, Rialacháin Chur Chun Feidhme (AE) Uimh. 1034/2011, (AE) Uimh. 1035/2011 agus (AE) 2016/1377 agus lena n-aisghairtear Rialachán (AE) Uimh. 677/2011

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa, agus lena leasaítear Rialachán (CE) Uimh. 2111/2005, Rialachán (CE) Uimh. 1008/2008, Rialachán (AE) Uimh. 996/2010, Rialachán (AE) Uimh. 376/2014 agus Treoir 2014/30/AE agus Treoir 2014/53/AE ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 552/2004 agus Rialachán (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 (1) ón gComhairle, agus go háirithe Airteagal 43(1), pointí (a) agus (f) de,

De bharr an mhéid seo a leanas:

(1) Tá earráid sa leagan Sualainnise de Rialachán Cur Chun Feidhme (AE) 2017/373 (2) ón gCoimisiún i bhFochuid B, Roinn 4, pointe ATS.TR.400, pointe (b), d’Iarscríbhinn IV a mhéid a bhaineann le seirbhís foláirimh. Athraítear brí na forála leis an earráid sin.

(2) Dá bhrí sin, ba cheart an leagan Sualainnise de Rialachán Cur Chun Feidhme (AE) 2017/373 a cheartú dá réir. Ní dhéantar difear do na leaganacha teanga eile.

(3) Tá na bearta dá bhforáiltear sa Rialachán seo i gcomhréir leis an tuairim ón gCoiste arna bhunú le hAirteagal 127 de Rialachán (AE) Uimh. 2018/1139, a tugadh an 6 Eanáir 2020,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 1 Nollaig 2022. Thar ceann an Choimisiúin An tUachtarán Ursula VON DER LEYEN

(1) IO L 212, 22.8.2018, lch. 1.

(2) Rialachán Cur Chun Feidhme (AE) 2017/373 ón gCoimisiún an 1 Márta 2017 lena leagtar síos ceanglais choiteanna le haghaidh soláthraithe seirbhísí bainistithe aerthráchta/seirbhísí aerloingseoireachta agus feidhmeanna líonra eile a bhaineann le bainistiú agus maoirseacht an aerthráchta, lena n-aisghairtear Rialachán (CE) Uimh. 482/2008, Rialachán Cur Chun Feidhme (AE) Uimh. 1034/2011, Rialachán Cur chun Feidhme (AE) Uimh. 1035/2011 agus Rialachán Cur chun Feidhme (AE) 2016/1377 agus lena leasaítear Rialachán (AE) Uimh. 677/2011 (IO L 62, 8.3.2017, lch. 1).
(2)

An 25 Meán Fómhair 2022, d’eisigh Ardionadaí an Aontais do Ghnóthaí Eachtracha agus don Bheartas Slándála dearbhú thar ceann an Aontais inar cáineadh an úsáid fhorleathan dhíréireach a bhain fórsaí slándála na hIaráine as an lámh láidir i gcoinne daoine a bhí páirteach in agóidíocht shíochánta, rud ba chúis le bás agus gortú líon mór daoine. Luadh sa dearbhú freisin nach mór iad siúd atá freagrach as Mahsa Amini a mharú a thabhairt chun cuntais agus iarradh ar údaráis na hIaráine imscrúduithe trédhearcacha inchreidte a áirithiú ionas go soiléireofar líon na ndaoine a fuair bás agus a gabhadh, go scaoilfear saor iad siúd a bhí páirteach san agóidíocht shíochánta agus go gcuirfear próis chuí ar fáil do na daoine ar fad atá á gcoinneáil. Thairis sin, cuireadh i bhfios go láidir sa dearbhú gur glansárú ar an tsaoirse tuairimí a nochtadh é an cinneadh a rinne an Iaráin srian mór a chur ar rochtain ar an idirlíon agus bac a chur ar ardáin teachtaireachtaí meandracha. Ar deireadh, luadh sa dearbhú go mbreithneoidh an tAontas na roghanna uile atá ar fáil dó chun aghaidh a thabhairt ar mharú Mahsa Amini agus ar an gcaoi ar fhreagair fórsaí slándála na hIaráine do na léirsithe a bhí ann ina dhiaidh sin.
(1)

Faoi láthair, bíonn soláthairtí tháirgí iascaigh áirithe an Aontais ag brath ar allmhairí ó thríú tíortha. Le blianta fada anuas, tá an tAontas ag brath níos mó ar allmhairí chun a dtomhaltas táirgí iascaigh a shásamh. Ionas nach gcuirtear táirgeacht tháirgí iascaigh an Aontais i mbaol agus chun a áirithiú go bhfuil soláthar leordhóthanach ann do thionscal próiseála an Aontais, ba cheart dleachtanna allmhairiúcháin ar líon áirithe táirgí iascaigh a chur ar fionraí nó a laghdú laistigh de tharaif-chuótaí méid iomchuí.
(4)

Tagann na leasuithe sin faoi raon feidhme an Chonartha agus, dá bhrí sin, tá gá le gníomhaíocht rialála ar leibhéal an Aontais chun iad a chur chun feidhme, go háirithe d’fhonn a áirithiú go gcuirfear i bhfeidhm iad go haonfhoirmeach i ngach Ballstát.
(3)

Tá gá le gníomhaíocht rialála ar leibhéal an Aontais, dá bhrí sin, chun éifeacht a thabhairt do Chinneadh (CBES) 2022/2052, go háirithe d’fhonn a áirithiú go gcuirfidh oibreoirí eacnamaíocha na bearta sin i bhfeidhm go haonfhoirmeach sna Ballstáit uile.
RIALACHÁN TARMLIGTHE (AE) 2022/1845 ÓN gCOIMISIÚN

an 29 Iúil 2022

lena gceartaítear leaganacha áirithe teanga d’Iarscríbhinn I a ghabhann le Rialachán Cur Chun Feidhme (AE) Uimh. 543/2011 lena leagtar síos rialacha mionsonraithe maidir le cur i bhfeidhm Rialachán (CE) Uimh. 1234/2007 ón gComhairle i ndáil leis na hearnálacha torthaí agus glasraí agus torthaí agus glasraí próiseáilte

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001 agus (CE) Uimh. 1234/2007 (1) ón gComhairle, agus go háirithe Airteagal 75(2) de,

De bharr an mhéid seo a leanas:

(1) Tá earráidí i gCuid B.1, Roinn VI.D, pointe (b) d’Iarscríbhinn I agus i gCuid B.6, Roinn VI.D, pointe (b) d’Iarscríbhinn I, sna leaganacha Eastóinise, Gearmáinise, Iodáilise, Sualainnise de Rialachán Cur Chun Feidhme (AE) Uimh. 543/2011 ón gCoimisiún (2), a mhéid a bhaineann leis na sonraíochtaí tráchtála atá le húsáid chun méid na n-úlla agus na bpiorraí a mharcáil faoi seach. Déanann na hearráidí sin difear do shubstaint na bhforálacha sin.

(2) Cé go bhfuil an earráid chéanna sa leagan Slóivéinise de Rialachán Cur Chun Feidhme (AE) Uimh. 543/2011, is i gCuid B.6, Roinn VI.D, pointe (b), d’Iarscríbhinn I amháin atá sí, áfach.

(3) Sa leagan Gearmáinise de Rialachán Cur Chun Feidhme (AE) Uimh. 543/2011 tá earráid i gCuid B.9, Roinn V.B, an ceathrú mír d’Iarscríbhinn I, a mhéid a bhaineann leis na ceanglais maidir le pacáistiú le haghaidh fíonchaora boird. Déanann an earráid sin difear do shubstaint na forála sin.

(4) Dá bhrí sin, ba cheart na leaganacha Eastóinise, Gearmáinise, Iodáilise, Slóivéinise, Sualainnise agus Ungáirise de Rialachán Cur Chun Feidhme (AE) Uimh. 543/2011 a cheartú dá réir. Ní dhéantar difear do na leaganacha teanga eile,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 29 Iúil 2022. Thar ceann an Choimisiúin An tUachtarán Ursula VON DER LEYEN

(1) IO L 347, 20.12.2013, lch. 671.

(2) Rialachán Cur Chun Feidhme (AE) Uimh. 543/2011 ón gCoimisiún an 7 Meitheamh 2011 lena leagtar síos rialacha mionsonraithe maidir le cur chun feidhme Rialachán (CE) Uimh. 1234/2007 ón gComhairle i ndáil leis na hearnálacha torthaí agus glasraí agus torthaí agus glasraí próiseáilte (IO L 157, 15.6.2011, lch. 1).
(4)

Aon leasú ar chriosanna srianta I, II agus III in Iarscríbhinn I a ghabhann le Rialachán Cur Chun Feidhme (AE) 2021/605, ba cheart iad a bheith bunaithe ar an staid eipidéimeolaíoch a mhéid a bhaineann le fiabhras Afracach na muc sna limistéir atá buailte ag an ngalar sin agus ar staid eipidéimeolaíoch fhoriomlán fhiabhras Afracach na muc sa Bhallstát lena mbaineann, ar an leibhéal riosca maidir le leathadh breise an ghalair sin, ar phrionsabail agus critéir atá bunaithe ar an eolaíocht i dtaca le criosú a shainiú go geografach de bharr fhiabhras Afracach na muc, agus ar threoirlínte an Aontais a comhaontaíodh leis na Ballstáit ag an mBuanchoiste um Plandaí, Ainmnithe, Bia agus Beatha, treoirlínte atá ar fáil ar shuíomh gréasáin an Choimisiúin (4). Ina theannta sin, ba cheart caighdeáin idirnáisiúnta a chur san áireamh sna leasuithe sin, caighdeáin amhail Cód um Shláinte na nAinmhithe Talún (5) ón Eagraíocht Dhomhanda um Shláinte Ainmhithe (WOAH), agus ba cheart an bonn cirt a thug údaráis inniúla náisiúnta na mBallstát lena mbaineann leis an gcriosú a chur san áireamh freisin.
(38)

Ní bhfuair an Coimisiún barúlacha ach ó Youngwire. D’aontaigh an chuideachta le torthaí agus conclúidí an Choimisiúin. Mar sin féin, chuir sí in iúl go raibh an táirge lena mbaineann á onnmhairiú chuig an Aontas aici faoin ainm Young Heung Iron toisc na nósanna imeachta fada, i.e. tréimhse an athbhreithnithe eatramhaigh sin, agus toisc na moille a bhí ar thionscnamh an athbhreithnithe freisin. I bhfianaise an mhéid sin, d’iarr an chuideachta nach gcuirfí athrú an ainm san áireamh ach ó theacht i bhfeidhm an Rialacháin reatha, sin nó go sannfadh an Coimisiún an cód breise A969 do Youngwire ón 6 Bealtaine 2020 agus do Young Heung Iron & Steel Co., Ltd le haghaidh na tréimhse ón 6 Bealtaine 2020 go dtí teacht i bhfeidhm an Rialacháin reatha. De réir na cuideachta, bheadh an réiteach sin ag teacht leis an toradh ar ar thángthas san imscrúdú go mbaineann an dá ainm leis an gcuideachta chéanna.
(4)

Chinn an tÚdarás ina thuairim uaidh an 29 Meán Fómhair 2021 (3) maidir leis na modhnuithe ar na téarmaí údaraithe a ndearnadh iarratas ina leith, nach modhnaíonn siad na conclúidí ar thángthas orthu sna measúnuithe roimhe seo maidir le sábháilteacht an bhreiseáin thuasluaite do na spriocspeicis, do thomhaltóirí, don chomhshaoil agus maidir le héifeachtúlacht an bhreiseáin. Chinn an tÚdarás gur cheart a mheas gur greannaitheoir craicinn agus súl agus gur íogróir craicinn é an breiseán agus luaigh sé go bhféadfadh riosca a bheith ann i ngeall ar nochtadh trí ionanálú. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil maidir leis an modh a úsáidtear chun anailís a dhéanamh ar an mbreiseán beathaithe i mbeatha ainmhithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(4)

Le Cinneadh Cur Chun Feidhme (AE) 2022/... formheasadh an plean faireacháin iarmhar le haghaidh táirgí éisc eite i gcatagóir “dobharshaothrú” Mharacó, agus áiríodh an tríú tír sin san Iarscríbhinn a ghabhann le Cinneadh 2011/163/AE le nóta lena dteorannaítear an formheas do tháirgí éisc eite. Dá bhrí sin, is iomchuí Iarscríbhinn IX a ghabhann le Rialachán Cur Chun Feidhme (AE) 2021/405 a leasú chun an formheas sin atá teoranta do tháirgí iascaigh sa chatagóir “dobharshaothrú” a léiriú. Cuireadh an tríú tír sin ar an eolas
(4)

Is é is aidhm do na bearta eisceachtúla lena dtacaítear le margaí talmhaíochta i gcomhréir le hAirteagail 219 go 221 de Rialachán (AE) Uimh. 1308/2013 fadhbanna nó suaite sonracha margaidh a réiteach. D’fhéadfadh tacaíocht airgeadais urghnách shealadach ón Aontas le haghaidh na n-earnálacha atá buailte a bheith i gceist leis na bearta eisceachtúla sin. Leis na rialacha atá ann faoi láthair, ní cheadaítear do na Ballstáit réamhíocaíochtaí de thacaíocht den sórt sin a dhéanamh. Is léir ón taithí a fuarthas, áfach, nach mór do bhearta eisceachtúla tacaíochta don mhargadh teacht i bhfeidhm láithreach chun meathlú doleigheasta ar an margadh a sheachaint. Is iomchuí, dá bhrí sin, a cheadú do na Ballstáit réamhíocaíochtaí a dhéanamh le tairbhithe na mbeart eisceachtúil tacaíochta sin don mhargadh, faoi réir na gcoinníollacha sonracha a leagtar síos de bhun Airteagal 44(5) de Rialachán (AE) 2021/2116.
(4)

cuirtear an méid seo a leanas in ionad Airteagal 9: “Airteagal 9 1. Toirmeascfar páirt a ghlacadh, go feasach agus d’aon turas, i ngníomhaíochtaí arb é is cuspóir nó éifeacht dóibh dul timpeall ar na bearta dá dtagraítear in Airteagal 2. 2. Daoine nádúrtha nó dlítheanacha, eintitis nó comhlachtaí a liostaítear in Iarscríbhinn I, déanfaidh siad an méid seo a leanas: (a) aon fhaisnéis a thuairisciú roimh an 1 Meán Fómhair 2022, nó laistigh de 6 seachtaine tar éis dháta an liostaithe in Iarscríbhinn I, cibé acu is déanaí, faoi chistí nó sócmhainní eacnamaíocha laistigh de dhlínse Bhallstáit ar leis iad, atá faoina n-úinéireacht, ina seilbh nó faoina rialú, d’údarás inniúil an Bhallstáit ina bhfuil na cistí nó na sócmhainní eacnamaíocha sin lonnaithe; agus (b) oibriú i gcomhar leis an údarás inniúil maidir le haon fíorú faisnéise den sórt sin. 3. Déanfar mainneachtain maidir le mír 2 a chomhlíonadh a mheas mar rannpháirtíocht, dá dtagraítear i mír 1, i ngníomhaíochtaí arb é is cuspóir nó éifeacht dóibh dul timpeall ar na bearta dá dtagraítear in Airteagal 2. 4. Cuirfidh an Ballstát lena mbaineann an Coimisiún ar an eolas laistigh de 2 sheachtain maidir leis an bhfaisnéis a fhaightear de bhun mhír 2(a). 5. Ní bheidh feidhm ag an oibleagáid i mír 2(a) go dtí an 1 Eanáir 2023 a mhéid a bhaineann le cistí nó acmhainní eacnamaíocha atá lonnaithe i mBallstát a raibh oibleagáid tuairiscithe chomhchosúil leagtha síos aige faoin dlí náisiúnta roimh an 21 Iúil 2022. 6. Aon fhaisnéis a sholáthrófar nó a gheofar i gcomhréir leis an Airteagal seo, úsáidfear í chun na gcríoch ar soláthraíodh nó a bhfuarthas é. 7. Aon phróiseáil ar shonraí pearsanta, is i gcomhréir leis an Rialachán seo, le Rialacháin (AE) 2016/679 agus (AE) 2018/1725 ó Pharlaimint na hEorpa agus ón gComhairle a dhéanfar í agus ní dhéanfar í ach amháin a mhéid is gá chun an Rialachán seo a chur i bhfeidhm”.
(1)

In Airteagal 4(2), an tríú fomhír, cuirtear an méid seo a leanas in ionad phointe (a): “(a) i gcás ina bhfuil gá le bearta éigeandála de dheasca tubaistí nádúrtha, teagmhais thurraingeacha nó theagmhais dhíobhálacha aeráide arna n-aithint go foirmiúil ag an údarás poiblí náisiúnta inniúil, nó de dheasca athrú mór agus tobann i ndálaí socheacnamaíocha an Bhallstáit nó an réigiúin, lena n-áirítear athruithe déimeagrafacha móra tobanna mar thoradh ar imirce nó glacadh teifeach. I gcás ina ndéanfar leasú ar an gclár forbartha tuaithe mar fhreagairt ar ghéarchéim COVID-19 a chomhcheangal le leasuithe nach mbaineann leis an ngéarchéim, beidh feidhm ag an bhfomhír seo maidir leis na leasuithe comhcheangailte uile, ar choinníoll go ndéanfar an togra chun an clár forbartha tuaithe a leasú a chur faoi bhráid an Choimisiúin faoin 30 Meitheamh 2021. I gcás ina ndéanfar leasú ar an gclár forbartha tuaithe mar fhreagairt ar thionchar ionradh na Rúise ar an Úcráin a chomhcheangal le leasuithe nach mbaineann leis an teagmhas sin, beidh feidhm ag an bhfomhír seo maidir leis na leasuithe comhcheangailte uile, ar choinníoll go ndéanfar an togra chun an clár forbartha tuaithe a leasú a chur faoi bhráid an Choimisiúin faoin 30 Meitheamh 2023;”;
(8)

Tá iarratas curtha isteach ag Maracó chuig an gCoimisiún ar údarú le haghaidh coinsíneachtaí de tháirgí feola ó éanlaith chlóis, seachas raitítigh, a theacht isteach san Aontas, agus thug sí ráthaíochtaí maidir leis an tríú tír sin a bheith ag comhlíonadh na gceanglas maidir le fógra a thabhairt i leith na ngalar liostaithe dá dtagraítear i bpointe 1 d’Iarscríbhinn I a ghabhann le Rialachán Tarmligthe (AE) 2020/692 atá ábhartha d’éanlaith chlóis, agus ráthaíochtaí maidir leis an tríú tír sin a bheith ag comhlíonadh na gceanglas ábhartha de chuid an Aontais maidir le sláinte ainmhithe nó ceanglais choibhéiseacha. Dá bhrí sin, agus staid sláinte éanlaithe clóis i Maracó á cur san áireamh, is iomchuí an tríú tír sin a chur ar an liosta a leagtar amach in Iarscríbhinn XV, Cuid 1, Roinn A, de Rialachán Cur Chun Feidhme (AE) 2021/404 a mhéid a bhaineann le táirgí feola ó éanlaith chlóis, seachas raitítigh, a ndearnadh an chóireáil shonrach maolaithe riosca “D” orthu dá dtagraítear in Iarscríbhinn XXVI a ghabhann le Rialachán Tarmligthe (AE) 2020/692.
(1)

Sa leagan Seicise de Rialachán Cur Chun Feidhme (AE) 2015/1502 ón gCoimisiún (2), tá earráid san Iarscríbhinn, Roinn 2.1.2 (Seiceáil ar chéannacht agus fíorú céannachta (duine nádúrtha)), an ró a bhaineann leis an leibhéal Dearbhaithe “Ard”, an colún “Gnéithe a bhfuil gá leo”, pointe 1(c) a mhéid a bhaineann le sainaithint an leibhéil dearbhaithe is gá.
RIALACHÁN CUR CHUN FEIDHME (AE) 2022/979 ÓN gCOIMISIÚN

an 22 Meitheamh 2022

lena leasaítear Rialachán (CE) Uimh. 1484/95 maidir le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 183(b) de,

Ag féachaint do Rialachán (AE) Uimh. 510/2014 ó Pharlaimint na hEorpa agus ón gComhairle an 16 Aibreán 2014 lena leagtar síos na socruithe trádála is infheidhme maidir le hearraí áirithe ar de thoradh ar phróiseáil táirgí talmhaíochta iad agus lena n-aisghairtear Rialacháin (CE) Uimh. 1216/2009 agus Uimh. 614/2009 ón gComhairle (2), agus go háirithe Airteagal 5(6)(a) de,

De bharr an mhéid seo a leanas:

(1) Is éard a leagtar síos le Rialachán (CE) Uimh. 1484/95 ón gCoimisiún (3) rialacha mionsonraithe chun córas na ndleachtanna allmhairithe breise a chur chun feidhme, agus le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe.

(2) Is éard a léiríonn faireachán rialta ar na sonraí a úsáidtear chun praghsanna ionadaíocha d’fheoil éanlaithe agus do tháirgí uibheacha a shocrú, sin agus an faireachán rialta ar ghealacáin uibhe, gur cheart na praghsanna allmhairithe ionadaíocha ar tháirgí áirithe a leasú chun an éagsúlacht praghsanna de réir áit tionscnaimh cuid de na hearraí a chur san áireamh.

(3) Ba cheart, dá bhrí sin, Rialachán (CE) Uimh. 1484/95 a leasú dá réir sin.

(4) Toisc gur gá a áirithiú go mbeidh feidhm ag an mbeart seo a thúisce is féidir ach a mbeidh na sonraí nuashonraithe ar fáil, ba cheart an Rialachán seo a theacht i bhfeidhm lá a fhoilsithe,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn I a ghabhann le Rialachán (CE) Uimh. 1484/95.

Airteagal 2 Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 22 Meitheamh 2022. Thar ceann an Choimisiún, Ar son an Uachtaráin, Wolfgang BURTSCHER An tArd-Stiúrthóir Ard-Stiúrthóireacht na Talmhaíochta agus na Forbartha Tuaithe

(1) IO L 347, 20.12.2013, lch. 671.

(2) IO L 150, 20.5.2014, lch 1.

(3) Rialachán (CE) Uimh. 1484/95 ón gCoimisiún an 28 Meitheamh 1995 lena leagtar síos rialacha mionsonraithe chun an córas dleachtanna allmhairithe breise a chur chun feidhme agus chun praghsanna ionadaíocha a shocrú in earnálacha na feola éanlaithe clóis agus na n-uibheacha agus i gcás gealacáin uibhe, agus lena n-aisghairtear Rialachán Uimh. 163/67/CEE (IO L 145, 29.6.1995, lch. 47).
(3)

Tá méadú tagtha ar leibhéal an neamhnithe nó an lagaithe agus, mar iarmhairt air sin, ar leibhéal na fionraíochta freisin. Ní fhéadfar leibhéal na fionraíochta a choigeartú de réir leibhéal an neamhnithe nó an lagaithe trí tháirgí a chur leis an liosta in Iarscríbhinn I a ghabhann le Rialachán (AE) 2018/196 nó a bhaint de, áfach. Mar iarmhairt air sin agus i gcomhréir le hAirteagal 3(1)(e) den Rialachán sin, níor cheart don Choimisiún aon athrú a dhéanamh ar an liosta táirgí in Iarscríbhinn I agus ba cheart dó ráta na dleachta breise a leasú chun leibhéal na fionraíochta a choigeartú de réir leibhéal an neamhnithe nó an lagaithe. Ba cheart, dá bhrí sin, na ceithre tháirge a liostaítear in Iarscríbhinn I a choinneáil ar an liosta agus an dleacht bhreise ar allmhairí a leasú agus a leagan síos ag 0,001 %.